b"\n_START_ARTICLE_\nJo-Wilfried Tsonga\n_START_SECTION_\nAmmattilaisuran alkuvuodet\n_START_PARAGRAPH_\nTsonga pelasi Grand Slam -turnauksen miesten kaksinpelin p\xc3\xa4\xc3\xa4sarjassa ensimm\xc3\xa4isen kerran Ranskan avoimissa 2005 pudoten ensimm\xc3\xa4isell\xc3\xa4 kierroksella. H\xc3\xa4n sai villin kortin vuoden 2007 Australian avoimiin, joissa kohtasi avauskierroksella kuudenneksi sijoitetun Andy Roddickin. Tsonga voitti ensimm\xc3\xa4isen er\xc3\xa4n tie breakin, kaikkien aikojen pisimm\xc3\xa4n tie breakin Australian avointen historiassa 20\xe2\x80\x9318, mutta h\xc3\xa4visi ottelun lopulta 7\xe2\x80\x936, 6\xe2\x80\x937, 3\xe2\x80\x936, 3\xe2\x80\x936. Wimbledonissa h\xc3\xa4n selviytyi nelj\xc3\xa4nnelle kierrokselle voitettuaan Julien Benneteaun, Nicol\xc3\xa1s Lapenttin ja Feliciano L\xc3\xb3pezin ennen kuin h\xc3\xa4visi yst\xc3\xa4v\xc3\xa4lleen, kahdenneksitoista sijoitetulle Richard Gasquet'lle 4\xe2\x80\x936, 3\xe2\x80\x936, 4\xe2\x80\x936. Yhdysvaltain avoimissa h\xc3\xa4n eteni kolmannelle kierrokselle pudotettuaan \xc3\x93scar Hern\xc3\xa1ndezin ja Tim Henmanin, mutta h\xc3\xa4visi sitten Rafael Nadalille 6\xe2\x80\x937, 2\xe2\x80\x936, 1\xe2\x80\x936. Lokakuussa h\xc3\xa4n saavutti Lyonissa ensimm\xc3\xa4isen nelinpelin ATP-turnausvoittonsa Sebastien Grosjeanin parina.\n_START_SECTION_\nVuosi 2008\n_START_PARAGRAPH_\nTsonga aloitti kauden 2008 hyvin selviytym\xc3\xa4ll\xc3\xa4 Adelaiden turnauksessa v\xc3\xa4lier\xc3\xa4otteluun, jonka h\xc3\xa4visi Jarkko Niemiselle. Sydneyn turnauksessa h\xc3\xa4n voitti nelinpelin parinaan Richard Gasquet. Australian avoimissa h\xc3\xa4n yll\xc3\xa4tti avauskierroksella yhdeks\xc3\xa4nneksi sijoitetun Andy Murrayn nelj\xc3\xa4ss\xc3\xa4 er\xc3\xa4ss\xc3\xa4. Seuraavissa otteluissaan Tsonga voitti Sam Warburgin ja Guillermo Garc\xc3\xada-L\xc3\xb3pezin sek\xc3\xa4 nelj\xc3\xa4nnell\xc3\xa4 kierroksella kahdeksanneksi sijoitetun Richard Gasquet'n 6\xe2\x80\x932, 6\xe2\x80\x937, 7\xe2\x80\x936, 6\xe2\x80\x933 ja puoliv\xc3\xa4lieriss\xc3\xa4 14:nneksi sijoitetun Mihail Ju\xc5\xbenyin 7\xe2\x80\x935, 6\xe2\x80\x930, 7\xe2\x80\x936. V\xc3\xa4lieriss\xc3\xa4 h\xc3\xa4n kukisti ranking-listan kakkosen Rafael Nadalin suoraan kolmessa er\xc3\xa4ss\xc3\xa4 6\xe2\x80\x932, 6\xe2\x80\x933, 6\xe2\x80\x932. Loppuottelussa h\xc3\xa4n h\xc3\xa4visi Novak \xc4\x90okovi\xc4\x87ille 6\xe2\x80\x934, 4\xe2\x80\x936, 3\xe2\x80\x936, 6\xe2\x80\x937 (2\xe2\x80\x937). Turnauksen j\xc3\xa4lkeen h\xc3\xa4n nousi maailmanlistalla sijalle 18. Yhdysvaltain avoimissa h\xc3\xa4n karsiutui kolmannella kierroksella._NEWLINE_Ensimm\xc3\xa4isen kaksinpelin ATP-turnausvoittonsa Tsonga saavutti Bangkokissa syyskuussa 2008. H\xc3\xa4n voitti loppuottelussa Novak \xc4\x90okovi\xc4\x87in er\xc3\xa4luvuin 7\xe2\x80\x936(7\xe2\x80\x934), 6\xe2\x80\x934. Toisen voittonsa h\xc3\xa4n saavutti Pariisin Masters-turnauksessa loka-marraskuussa. Tuolloin h\xc3\xa4n voitti Radek \xc5\xa0t\xc4\x9bp\xc3\xa1nekin, maailmanlistalla kolmanneksi sijoitetun Novak \xc4\x90okovi\xc4\x87in ja Andy Roddickin kolmessa er\xc3\xa4ss\xc3\xa4, James Blaken kahdessa er\xc3\xa4ss\xc3\xa4 sek\xc3\xa4 loppuottelussa David Nalbandianin er\xc3\xa4luvuin 6\xe2\x80\x933, 4\xe2\x80\x936, 6\xe2\x80\x934. Voittonsa my\xc3\xb6t\xc3\xa4 h\xc3\xa4n nousi ATP-listalla ensi kertaa kymmenen parhaan joukkoon; kauden p\xc3\xa4\xc3\xa4ttyess\xc3\xa4 h\xc3\xa4nen sijoituksensa oli kuudes.\n_START_SECTION_\nVuosi 2009\n_START_PARAGRAPH_\nTammikuussa 2009 Tsonga voitti parinsa Marc Gicquelin kanssa ATP-nelinpeliturnauksen Brisbanessa. Australian avoimissa h\xc3\xa4n selviytyi puoliv\xc3\xa4lieriin mutta h\xc3\xa4visi Fernando Verdascolle er\xc3\xa4luvuin 6\xe2\x80\x937(2), 6\xe2\x80\x933, 3\xe2\x80\x936, 2\xe2\x80\x936. Helmikuussa 2009 Tsonga voitti Johannesburgin ja Marseillen ATP-kaksinpeliturnaukset. Ranskan avoimissa h\xc3\xa4n h\xc3\xa4visi nelj\xc3\xa4nnell\xc3\xa4 kierroksella Juan Mart\xc3\xadn del Potrolle er\xc3\xa4luvuin 1\xe2\x80\x936, 7\xe2\x80\x936(5), 1\xe2\x80\x936, 4\xe2\x80\x936 ja Wimbledonissa kolmannella kierroksella Ivo Karlovi\xc4\x87ille lukemin 6\xe2\x80\x937(5), 7\xe2\x80\x936(5), 5\xe2\x80\x937, 6\xe2\x80\x937(5). Elokuussa h\xc3\xa4n voitti Montr\xc3\xa9alin Masters-turnauksen puoliv\xc3\xa4lieriss\xc3\xa4 maailman ykk\xc3\xb6spelaajan, Roger Federerin mutta h\xc3\xa4visi v\xc3\xa4lieriss\xc3\xa4 Andy Murraylle. Yhdysvaltain avoimissa h\xc3\xa4n h\xc3\xa4visi nelj\xc3\xa4nnell\xc3\xa4 kierroksella Fernando Gonz\xc3\xa1lezille lukemin 6\xe2\x80\x933, 3\xe2\x80\x936, 6\xe2\x80\x937(3), 4\xe2\x80\x936. Lokakuussa h\xc3\xa4n voitti Tokion kaksinpeliturnauksen ja Shanghaissa Julien Benneteaun kanssa nelinpelin.\n_START_SECTION_\nVuosi 2010\n_START_PARAGRAPH_\nTammikuussa Australian avoimissa Tsonga selviytyi aina v\xc3\xa4lieriin saakka. H\xc3\xa4n kukisti puoliv\xc3\xa4lieriss\xc3\xa4 kolmanneksi sijoitetun Novak \xc4\x90okovi\xc4\x87in viidess\xc3\xa4 er\xc3\xa4ss\xc3\xa4, mutta h\xc3\xa4visi v\xc3\xa4lieriss\xc3\xa4 turnauksen voittaneelle Roger Federerille 2\xe2\x80\x936, 3\xe2\x80\x936, 2\xe2\x80\x936. Miamin Masters-turnauksessa h\xc3\xa4n h\xc3\xa4visi puoliv\xc3\xa4lieriss\xc3\xa4 Rafael Nadalille ja Rooman Masters-turnauksen puoliv\xc3\xa4lieriss\xc3\xa4 David Ferrerille. Ranskan avoimissa h\xc3\xa4n joutui luovuttamaan nelj\xc3\xa4nnen kierroksen ottelunsa Mihail Ju\xc5\xbenyia vastaan. Wimbledonissa h\xc3\xa4n h\xc3\xa4visi puoliv\xc3\xa4lier\xc3\xa4ottelun Andy Murraylle 7\xe2\x80\x936(5), 6\xe2\x80\x937(5), 2\xe2\x80\x936, 2\xe2\x80\x936. Shanghain Masters-turnauksessa h\xc3\xa4n h\xc3\xa4visi puoliv\xc3\xa4lieriss\xc3\xa4 Andy Murraylle.\n_START_SECTION_\nVuosi 2011\n_START_PARAGRAPH_\nAustralian avoimissa Tsonga h\xc3\xa4visi kolmannella kierroksella Aleksandr Dolgopoloville viisier\xc3\xa4isen kamppailun. Rotterdamissa h\xc3\xa4n selviytyi finaaliin, jossa h\xc3\xa4visi Robin S\xc3\xb6derlingille. Ranskan avoimissa Tsonga h\xc3\xa4visi my\xc3\xb6s kolmannella kierroksella. H\xc3\xa4n h\xc3\xa4visi Stanislas Wawrinkalle viisier\xc3\xa4isen ottelun. Wimbledonissa Tsonga selviytyi v\xc3\xa4lieriin voittamalla puoliv\xc3\xa4lieriss\xc3\xa4 Roger Federerin. V\xc3\xa4lieriss\xc3\xa4 h\xc3\xa4n h\xc3\xa4visi Novak \xc4\x90okovi\xc4\x87ille nelj\xc3\xa4ss\xc3\xa4 er\xc3\xa4ss\xc3\xa4. Yhdysvaltain avoimissa Tsonga eteni ensimm\xc3\xa4ist\xc3\xa4 kertaa puoliv\xc3\xa4lieriin. T\xc3\xa4ll\xc3\xa4 kertaa h\xc3\xa4n kuitenkin h\xc3\xa4visi suoraan kolmessa er\xc3\xa4ss\xc3\xa4 Federerille.\n_START_SECTION_\nVuosi 2012\n_START_PARAGRAPH_\nVuoden 2012 aluksi Tsonga voitti Dohan turnauksen. Loppuottelussa h\xc3\xa4n voitti maanmiehens\xc3\xa4 Ga\xc3\xabl Monfilsin luvuin 7\xe2\x80\x935, 6\xe2\x80\x933. Australian avoimissa Tsonga h\xc3\xa4visi nelj\xc3\xa4nnell\xc3\xa4 kierroksella Kei Nishikorille lukemin 6\xe2\x80\x932, 2\xe2\x80\x936, 1\xe2\x80\x936, 6\xe2\x80\x933, 3\xe2\x80\x936. Ranskan avoimissa h\xc3\xa4n p\xc3\xa4\xc3\xa4si puoliv\xc3\xa4lieriin, joissa h\xc3\xa4n h\xc3\xa4visi Novak \xc4\x90okovi\xc4\x87ille er\xc3\xa4luvuin 1\xe2\x80\x936, 7\xe2\x80\x935, 7\xe2\x80\x935, 6\xe2\x80\x937(8), 1\xe2\x80\x936. Wimbledonissa Tsongan pelit p\xc3\xa4\xc3\xa4ttyiv\xc3\xa4t v\xc3\xa4lieriin, kun h\xc3\xa4n h\xc3\xa4visi Andy Murraylle nelj\xc3\xa4ss\xc3\xa4 er\xc3\xa4ss\xc3\xa4. Lontoon olympialaisissa Tsonga h\xc3\xa4visi puoliv\xc3\xa4lieriss\xc3\xa4 Novak \xc4\x90okovi\xc4\x87ille. Syyskuussa Tsonga voitti Metzin ATP-turnauksen voittamalla finaalissa Andreas Sepin.\n_START_SECTION_\nVuosi 2013\n_START_PARAGRAPH_\nAustralian avoimissa Tsonga eteni puolieriin saakka, jossa h\xc3\xa4visi Roger Fedederille. Helmikuussa Tsonga voitti Marseillen ATP-turnauksen voittamalla finaalissa Tom\xc3\xa1\xc5\xa1 Berdychin. Ranskan avoimissa Tsonga eteni v\xc3\xa4lieriin, jossa h\xc3\xa4visi David Ferrerille.\n_START_SECTION_\nVuosi 2014\n_START_PARAGRAPH_\nAustralian avoimissa Tsonga h\xc3\xa4visi nelj\xc3\xa4nnell\xc3\xa4 kierroksella Roger Fedederille. Sek\xc3\xa4 Ranskan avoimissa ett\xc3\xa4 Wimbledonissa h\xc3\xa4n h\xc3\xa4visi nelj\xc3\xa4nnell\xc3\xa4 kierroksella Novak \xc4\x90okovi\xc4\x87ille. Elokuussa Toronton Masters-turnauksen loppuottelussa Tsonga voitti Federerin. Yhdysvaltain avoimissa h\xc3\xa4n h\xc3\xa4visi nelj\xc3\xa4nnell\xc3\xa4 kierroksella Andy Murraylle.\n_START_SECTION_\nVuosi 2015\n_START_PARAGRAPH_\nRanskan avoimissa 2015 Tsonga ylsi v\xc3\xa4lieriin, joissa h\xc3\xa4n h\xc3\xa4visi Stanislas Wawrinkalle. Wimbledonissa h\xc3\xa4n putosi kolmannella kierroksella. Yhdysvaltain avoimissa h\xc3\xa4n h\xc3\xa4visi puoliv\xc3\xa4lieriss\xc3\xa4 Marin \xc4\x8cili\xc4\x87ille. Vuoden ainoan turnausvoittonsa Tsonga sai syyskuun lopulla Metziss\xc3\xa4. Lokakuussa Shanghain turnauksen loppuottelussa h\xc3\xa4n h\xc3\xa4visi Novak \xc4\x90okovi\xc4\x87ille.\n_START_SECTION_\nVuosi 2016\n_START_PARAGRAPH_\nAustralian avoimissa 2016 Tsonga h\xc3\xa4visi nelj\xc3\xa4nnell\xc3\xa4 kierroksella Kei Nishikorille, Ranskan avoimissa kolmannella kierroksella Ernests Gulbisille, Wimbledonissa puoliv\xc3\xa4lieriss\xc3\xa4 Andy Murraylle ja Yhdysvaltain avoimissa puoliv\xc3\xa4lieriss\xc3\xa4 Novak \xc4\x90okovi\xc4\x87ille. Lokakuussa Tsonga selviytyi Wienin turnauksen loppuotteluun mutta h\xc3\xa4visi Andy Murraylle.\n_START_SECTION_\nVuosi 2017\n_START_PARAGRAPH_\nTsonga voitti vuonna 2017 nelj\xc3\xa4 ATP-turnausta: Rotterdamissa ja Marseillessa helmikuussa, Lyonissa toukokuussa sek\xc3\xa4 Antwerpenissa lokakuussa. Wienin turnauksen loppuottelussa lokakuussa h\xc3\xa4n h\xc3\xa4visi maanmiehelleen Lucas Pouillelle. Grand Slam -turnauksista Tsonga ylsi Australian avoimissa puoliv\xc3\xa4lieriin.\n_START_SECTION_\nVuosi 2018\n_START_PARAGRAPH_\nAustralian avoimissa 2018 Tsonga h\xc3\xa4visi kolmannella kierroksella Nick Kyrgiosille. Vuoden ainoan v\xc3\xa4lier\xc3\xa4paikkansa h\xc3\xa4n saavutti helmikuussa Montpellierin turnauksessa, jossa h\xc3\xa4n h\xc3\xa4visi Lucas Pouillelle."